אופליה 
זה לא כדאי, אופליה, זה לא כדאי; הנחל הוא עמוק - מימיו קרים מדי; את עלולה ליפול מראש ענף גבוה; ואם לא תשמרי את עלולה לטבוע; וזה לא כדאי, זה לא כדאי אופליה; לא כדאי; אם נסיכך נפלא - יש נפלאים ממנו; נהדרי קומה ואצילי קלסתר; אם שערו זהוב - יש זהובים ממנו; ויש שחורי תלתל יפים יותר; אם לבבך שבור וגורלך אכזר; אם נסיכך אותך שולח למנזר; ישנם רבים שאת יפה בעיניהם -; מה יש באהובך אשר איננו בהם!; זה לא כדאי, אופליה, זה לא כדאי...; הניחי לנסיך: נסיך יהא למלך; והמלכים סופם להרצח; אימרי עלמה על מה את מתאבלת; הן תאבדי אותו בין כך וכך; עוד זאת אומר לך בתמים ובאמת:; טוב הסיס החי מן הנסיך המת; נסיך מתוק, נסיך יקר... נסיך נבזה!; לשלוף אותו כמו סכין מן החזה!; זה לא כדאי אופליה, זה לא כדאי; הנחל הוא עמוק - ואת יפה מדי; והוא לים יסחף אותך ואת פרחייך; ואת אהבתך - ואת חייך -; וזה לא כדאי, זה לא כדאי אופליה; לא כדאי; 